
Szilágyi Dezső igazságüg}'i miniszter úrnak az országgyű- 
lésben 1890. évi deczember hó i2-dikán tartott beszédéből vett 
azon körülmény ismétlésével kezdem, hogy t. i. a katonai bün- 
tető törvényjavaslatnak «egy vagy más módon tartalmaznia kell 
azon alapelveket és biztosításokat, a melyeket 77ia már egy 
büntető eljárásnál szükségesnek tartiink». 

Különösen is hangsúlyozom az igazságügji miniszter úrnak 
ezen két szavát: «77Zflr/ mdrn, mivel ezen két szó nyilvánvaló 
tanúsága annak, hogj^ eg^^ újabb s rendszeres, a jelenkor köve- 
telményeinek megfelelő katonai büntető törvény meghozatala 
továbbra elodázhatlanná vált, hogj' továbbá e részben az or- 
szíig közvéleményével ugA'anazonos álláspontot foglalja el az 
igazságüg} i miniszter úr is, minélfogva jogosult a remény, hogy 
a jelenleg folyamatban levő másodbirósági rendezés és ezzel 
kapcsolatos igazságügvi tör\'ényjavaslatok életbeléptetése után a 
katonai büntető törvény megalkotása bizonyára nem sokáig fog 
magára váratni. 

K mert e szerint valószinü, hogj^ a katonai büntető törvény- 
javaslat már a közel jövőben fog a töiTényhozó testület elé ter- 
jesztetni, üdvös munkát vélek végezni, ha tehetségemhez mér- 
ten, az érdeklődést ellankadni nem engedve, az eszmét magam 
ja felszínen tartani igj-ekszem jelen kisebb keretű értekezé- 
semmel. 



A mi a katonai büntető igazságszolgáltatás irodalmát illeti, 
nálunk ez igen szerény keretben mozog, ezt tárg^^azó különösen 
hazai szakmunkáink mint ilyenek alig az ut(')bbi évtizedbf^i lát- 
tak napvilágot.* 



Ennek okát abban vélem feltalálni, hogy a katonai büntető 
igazságszolgáltatás jobbadán csak az állandó hadsereg felállítá- 
sával kezdett fejlődni, vagjds akkor, a midőn a katonai szolgá- 
latra kötelezett lakosság bizonyos időtartamra rendes foglalko- 
zásától el vonatván, a külön testületté alakult katonaság kötelé- 
kébe osztatott be. 

A katonai büntető igazságszolgáltatás terén hazánkban 
elsőül megjelent szakmunkául valamely Rácz nevű szerzőnek 
1 848-l)an megjelent könyvét hallottam említtetni, a melyet azon- 
ban megszereznem egyáltalán nem sikerült. 

Majd dr. Pauler Tivadar, hazánk e kitűnő jogtudósa foglal- 
kozott encyclopaMliájában röviden, alig megérintőleg a katonai 
igazságszolgáltatással. 

Manapság Pap Kálmán honvéd őmagy-hadbii'ó szerzett e 
téren hervadhatlan érdemeket. 

Mellette meg kell említenem még Pabinjd Gusztáv győri 
kir. töiTÓnyszéki birót is, kinek a « Jogtudományi Közlöny* -ben 
legutóbb megjelent czikkei szintén nagyban hozzá járultak a 
katonai igazságszolgáltatás reformálása tekintetében felmerült 
eszmék és nézetek megvilágításához. 

Magában Ausztriában is a tudomány ez ága eléggé gj^en- 
gén s inkább egj'oldalulag eultiváltatott ; az e tárgygj al való 
szakszerű foglalkozásnak azonban mégis több nyomára akad- 
hatni, mint nálunk, a minek nyitját azon körülménynek vélem 
betudhatni, hogy magyar nyelven vezényelt hadaink a nemesi 
fölkelő seregnek és bandériumoknak a honvédelem színteréről 
való letűnte óta egész a szabadságharczig s azon innen egész 
1869-ig nem lévén s a német vezényleti nyelv révén az osztrák 
katonai bűntető igazságszolgáltatás általánosíttatván, nem volt 
és nem lehetett ok, a melynél fogva az idegen törvén}^ hazai jogi 
irodalmunk tárgyává tétessék s annak keretében az ósdi conser- 
vatismus mellett még cultiváltassék is. 

Az osztrák katonai bűntető jog irodalmának g^^öngyét Da- 
mianitsch Márton tábomok-hadl)irónak flStudien űber das Mi- 
litar-Strafrecht» in seinem materiellen und formellen Theile 
mit Hinblick auf die neueren Militár-Strafgesetze und vor- 
zugsweiser Berücksichtigung des östr. Militár Strafgesetzbuches 
vom Jahre 1855. 1862-ben megjelent munkája képezi s reá, mint 

szaktekintélyre, a külföldi katonai irók is folyton hivatkoznak 
Pirchán Ágost örnagy-hadbiró csak compilator, dr. Dangelmayer 
örnagj'-hadbiró ez idő szerint a hadügyminisztériumban conser- 
vatismusával annyira megy, hogy a jelenleg érvényben levő 
katonai büntető törvényt dicsöiti, oly perfect műnek tekintvén 
azt, a mely revideálás és javításra nem szorul. Dr. Weisl bécsi 
ügyvéd brochurjében a franczia jog recipiálását ajánlja. Végül 
Kreuzig és Kronawetter, az osztrák parlament tagjai, foglalkoz- 
tak még az osztrák országgyűlésben katonai büntető jogunk 
reformjával, a mire nézve hogy közös hadseregbeli hadbiráink 
hallgatag magatartást tanúsítanak, talán inkább az állásukkal 
járó subordinatiónak, sem mint szabadelvűségüknek tulajdo- 
nitható. 

Ezen tudományág megművelésének egyáltalán gazdagabb 
tárházát n5'ujtja a külföld e tekintetben. Különösen a francziák 
azok, kik e téren elsőkül üdvözölhetők. 

A francziáknál már l»559-ben világos nyomaira akadunk a 
katonai büntető jog fejlesztésének, amidőn ugyanis ^Institution 
de la disciplinc militaire au royaume de Francé » czimű szak- 
raunka jelent meg. 

Ezt követték 1760-ban Br. de Sparre «Code militaire », 
18:2á-ben Lamartine «De la justice mUitaire», 18i25-ben 
V. Fouchernek «De Tadministration de la justice militaire en 
Francé et en Angleterre», 18:27-ben Michelnek wObservation 
8ur le code penale militaire du 12 Mai 1793», 1829-ben Vaud- 
recourt «De la legíslation militaire dans un état constitutionnelw, 
majd Joubertnek «PrécÍ8 sur la legislation militaire», Legrand : 
•Etudes sur la legislation militaire et la jurisprudence des con- 
seil de guerre et de revision»; Peloux Manuel: a Tusage des 
presidents des conseils de guerre ; Dumat-Lassal et Garelle : 
droit et legislation des armées de terrc et de mer 8 kötetben, 
és «Le faure code de la justice militaire.* 

A németek szintén nagyobb mérvben művelték e tudomány- 
ágat, melynek Uy úttörő műveiül dr. Friccius tábornok-hadbíró 
• Geschichte des deuischen Kriegsrechts*, dr. Fleck «Commen- 
iar über das Strafgesetzbuch für das preussische Heer», Fleck : 
•Uber die Ehrengerichte», dr. Stein Lőrincz «Lehre über 
das Heeresweseni, Fr. Bothe «Der preussichc Militair-Straf- 

process und die Reform des Militair-Strafverfahrens», Sundelin 
«Die Grundgesetze des Strafverfahrens gegen Militairpersonen 
in Preussenw, Dr. Hilse «Die leitenden Grundsatze dea heutigen 
deuisclien Militár-Strafverfalirens», Hoff «Darstellung unseres 
MilitÁi-GerichtBwesens*, Reinsdorff «ZurFrage des Milit.-Straf- 
process und seiner Reform* , dr. P. Daude «Die bürgerlichen 
Rechtsverháltnisse der MilítarperBonen», Rüdorf-Solms «Milit.- 
Strafgesetzbuch für das deutsclie Reich», Keller «Die Aufgaben 
einer Milit.-Strafprocessojrdnung für das deutsclie Reicln> és 
wMilitár-Strafgesetzbuch für das deutsche Reich» stb. tekin- 
tendők. 

Kiváló irodalmi fontossággal bir még a fentieken kívül 
Gran norvég hadbírónak 1884 dik évben megjelent szakmun- 
kája, mely az összes európai és az ameríkai Eg}'esült- Államok 
katonai büntető törvényeivel foglalkozik, visszamenve minden 
egyes állam katonai büntető jogának eredete és keletke- 
zésére. 

Gran ugyanis megbízást nyert 1878-ban a norvég kormány- 
tól, hogy a katonai büntető törvény és eljárás reformját tárgj^azó 
javaslatot dolgozzon ki. 

Ezen feladat megoldása előtt azonban maga a kormány 
belátva annak szükségét, hogy egy ily kiváló fontosságú szak- 
munka csak gyakorlati és kimerítőbb tanulmányozás után állít- 
ható össze, Gran hadbírót nagj^obb tanulmányútra küldte ki, 
melyen aztán ő az egyes államok katonai igazságszolgáltatásá- 
val teljesen, és számtalan esetben a hadi törvényszékek tárgya- 
lásain való jelenlét útján a gyakorlati alkalmazásban is meg- 
ösmerkedvén, visszatérte után az általa gyűjtött anyagot egy az 
általa meglátogatott államok katonai igazságszolgáltatásának 
történetét ösmertetö kitűnő műben rakta le közhasználatul az 
összes művelt nemzeteknek. 

A katonai büntető jog forrásainak és irodalmának előre- 
bocsátott ezen megösmertetése után áttérhetünk már most az ez 
idő szerint Eurói)ában érvényben levő katonai igazságszolgálta- 
tás egyik legtökéletesebbikére, a francziára. 

Ennek eredetét kutatva, azt egész határozottsággal Nagy 
Károly uralkodásáig (767 — 814.) vihetjük vissza. 

E korszakban maga a király volt hadseregének bírája, 

Ezen birói tisztet később nemcsak a büntető, de a polgári 
jog terén is elnyerték s illetve megszerezték mindazon hűbére- 
sek, egyházi és világi főnemesek is, a kik önmaguk által fel- 
állított csapataikkal, bandériumaikkal szárazon és vizén, vagyis 
hajóikon a király fővezérlete alá sereglettek össze a haza vé- 
delmére. 

Ezen jogg}'akorlat Szép Fülöp uralkodásáig állott fenn, a 
midőn ug^'anis a főnemesek állandó törvényhozó testületté ala- 
kulván át, igazságszolgáltatási joguk megszakadt, s a katonai 
igazságszolgáltatás az úgynevezett «maitres des requétesw-ekre 
szállt át, a kik az egyes tartományokban igazságügjd s rendőri 
biztosokként működtek, a hadseregnél pedig igazságszolgáltató 
kivételes biztosokként szerepeltek. 

Később, vagj'is egj^ 1346-ban kibocsátott rendelettel a ka- 
tonaság ftletti Ítélkezés az úgynevezett «Connetable» és a «ma- 
rechal de Francé* czímű előkelő állásokat betöltő tisztviselőkre 
ruháztatott át, a kik mellett az igazságszolgáltatás egyöntetűsége 
könnyebben elérhető lóvén, ez úton biztos alapja lett megvetve 
az első franczia katonai büntető törvénynek, a mely ugj^anezen 
tisztviselők közreműködésével megalkotva is lett ugyan, de ké- 
sőbb több rendű módosításon ment keresztül. 

Egy 1439-ben hozott törvény nyomán Francziaország- 
ban az állandó zsoldos hadsereg lett behozva, a mely I. Ferencz 
uralkodása alatt s annak gondoskodása következtében kiválóan 
izmosodott. 

Az 1536-diki rendeletek szerint a katonák fölötti Ítélkezés 
külön tisztviselőkre bízatott, a kik külön katonai bíróságot 
alkottak ugyan, de szorosan véve még sem volt tisztán katonai 
jellegű. Mindennek daczára ezen tökéletlen intézmény egész 
1790-ig állott fenn, a midőn aztán az első hadi törvényszékek 
(cours martiales) lettek szervezve, mi által a katonai büntető 
bíráskodás valódi katonai jelleggel ruháztatott fel, megállapittat- 
ván ekként a különbség a katona és polgár s ezek külön-külön 
illetékes hatóságai és törvényei között. 

A szárazföldi hadsereget illetőleg a katonai bíróságok mai 
fizervezete 1857. évből kelt. 

Ugyancsak ujjáalkotólag hatott a katonai büntető törvény- 
könyvre a hadseregnek 1871. évi újjászervezése is, a mi különö- 

sen az 1872 május 16-iki, az 1873 jul. 27-iki és 1875 november 
18-iki módosításokban nyilvánult. 

A franczia katonai igazságszolgáltatás tehát a kor követel- 
ményeihez képest fokról-fokra tökéletesbült, ellentétben az osztrák 
és porosz katonai igazságszolgáltatással, a mely még ez idő sze- 
rint is mereven ragaszkodik a századok előtt talán üdvösnek 
látszott, de azóta magukat csaknem egészben lejárt ősi tarthat- 
lan szabályok és rendeletekhez. 

Francziaországban azonban még ezen modernebb katonai 
törvénykezést is sokan tökéletesbíteni kívánták, a katonai bün- 
tető eljárást a polgárihoz képest újjáalkotni akarva. 

Ezen terv azonban hajótörést szenvedett azon nézetnél 
fogva, hogy a katonai bíróságok hatáskörébe amúgy is tisztán 
csak a szorosan vett katonai ügyek vannak utalva, a minek 
megváltoztatása a katonás^ hivatása és feladatának szabatos 
betöltésére való tekintetből sem lehet kívánatos, sem pedig 
megkoczkáztatható, és mert épen ezen különleges hivatás 
és feladatnál fogva s egyben azok kereteben a polgári 
jog elvei olyannyira különböznek a katonai jog elveitől, hogy 
a polgári törvényekbe beavatott egyén a katonai viszo- 
nyokat speciell nem ösmerve, a katonai ügyekben s ki- 
válóan a fegyelem kérdésében minden buzgalom mellett is 
gyakran helyrehozhatlan kárt okozhat a polgári törvények- 
ben helyt fogható humánusabb felfogása és nézeteinek ér\^énye- 
sítésével. 

S itt közbevetőleg meg kell érintenem még azt is, hogy a 
franczia katonaság vajmi kevéssé érzi hiányát és szükségét 
annak, hogy a katonai igazságszolgáltatásba a polgári elem íb 
befolyjék, mert a franczia katonatisztek az általános polg. büntető 
jogot komoly tanulmány tárgyává teszik, sőt igen sokan még a 
jogtudorságot is elnyerik, mely általános képzettségüknél fogva 
a hadi törvényszékek bíráskodása csak a legritkább esetben 
mondható elfogultnak. 

Különben azon körülmény, hogy a polgári elem a katonai 
büntető jog terén való közreműködésből kirekesztetett, azon 
szomorú tapasztalatokban találja megfejtését, a melyek a fegye- 
lem és engedelmesség rovására még a forradalom korszakából 
szereztettek, a midőn a polgári elem a katonai intézményt uralni 

és lerombolni akarta, a mennyiben a dandár- és hadtestparancs- 
nokságoknál fennállott törvényszékek törölve és megszüntetve 
lettek s azok helyett egy három biróból álló polgáii törvényszék 
ítélkezett. 

Ezen hatóságot aztán kevés idö multán az esküdtszéki 
intézmény váltotta fel, a mely öt katona és a commiine tagjai- 
ból kinevezett négy polgári tagból állott. 

Ezen kisérlet azonban az előbbinél még czélszerütlenebb- 
nek bizonyult, minek következménye az 1796-dik évi törvény 
visszaáUitása volt, a mely azonban szintén csak 1857-ig maradt 
érvényben. 

A katonai igazságszolgáltíitást Francziaországban 

1. a hadi törvényszékek (conseil de guerre) elsöfokulag, 

á. a felülvizsgálati törvényszékek (conseil de revision) má- 
sodfokula^, és 

3. háború idején a kivételes bíróságok (prévotés) gyako- 
rolják. 

Az állandó hadtörvényszék, a mely a hadtestparancsnokság 
által félév tartamára kinevezve, kizárólag altisztek és közkatonák 
fölött Ítélkezik, egy ezredes vagy alezredes elnöksége alatt egy 
zászlóaljparancsnok, két százados, egy főhadnagy, egy hadnagy 
és egy altisztből áll. 

Ha tiszt a vádlott, akkor a hadtörvényszék összeállítása 
olykép módosul, hogy a birák egyike se legyen alsóbb rangú a 
vádlottnál. 

Háboni idején a hadtörvényszék, melynek illetékessége 
ekkor kizárólag az operáló katonaság és tisztikarra terjed ki, 
csak öt biróból áll, s ezen szám csak akkor változik, ha a vád- 
lott ezredes vagy ennél is magasabb rangú tiszt, a midőn a birák 
száma ismét hét. 

Mindenik hadtörvényszékhez egy kormánybiztos (comis- 
saire de gouvemement) van beosztva, ki az államügyészi teen- 
dőket végzi, továbbá egj' előadó (rapporteur) és egy jegyző 
(pjreffier). 

Úgy a közvádlót, mint az előadót a hadügj-miniszter ne- 
vezi ki. 

A hadtörvényszék illetékessége kiterjed minden egyénre, 
a ki bármely kötelék vagy foglalatosság révén a hadsereg- 

hez tartozik. Minden ily egyén fölött tehát űgy katonai, mint 
polgári bűntett vaf^y vétség esetén a hadtörvényszék Ítélkezik. 

Ezen szabály alól csak a katonai büntető törvény 273-dik 
§-ában felsorolt esetek képeznek kivételt, a midőn ugyanis 
halászati, vadászati, adó- és vámügyekben elkövetett vétségek 
és bűntettekkel szemben a katonai biróság hatásköre megszűnik 
s ezekre nézve a polgári biróságok ítélkeznek még a katonák 
fölött is. 

Ug}'ancsak polgári biróságok hatásköre alá tartozik béke 
idején a szabadságolt állományú katonaság is bármely vét- 
ség és bűntettre nézve ép úg>% a mint fentebb előadtam, a 
tényleges szolgálatban levő katonaság is az 1790-dik évi tör- 
vény szerint szintén oda tartozott egész 1792-ig, a midőn 
háború idejére nézve az 1 790. évi törvény változást szenvedett, 
az 1792-ben hozott újabb törvény azonban ezen intézkedést 
végleg eltörölte. 

Az eljárás úgv- béke mint háború idején lényegileg ug>'anaz, 
azon eltéréssel, hogy utóbbi esetben az idózési határidő rövi- 
debb, esetleg a vádlott idézés nélkül állíttatik a hadtörvény- 
szék elé. 

A tárgyalások az egész eljárás megsemmisítésének terhe 
alatt nyilvánosak, azon esetet kivéve, a midőn az erkölcsi kívá- 
nalmak zárt ajtók mögötti tárg^^alást szabnak elő. 

A tárgyalási eljárás csaknem ugyanazonosnak mondható a 
nálunk érvényben levő polgári büntető eljárással, azon különb- 
ség mellett mindazonáltal, hogy vádlott már a tárgj'alás kezde- 
tén figyelmeztetve lesz és kifogást tehet a bíróság illetékessége 
ellen, továbbá hogy a vád alá helyezési határozat meghozatala 
után a vádlott akár polgári, akár katonai védőt szabadon vá- 
laszthat, azzal közlekedhetík, az ügjiratokat betekintheti, azok- 
ról másolatokat vehet, s ha vádlott védőválasztási jogával nem 
él, hivatalból rendeltetik ki részére védő, s végre hog^y a bűnös- 
ség és binitetés mérvének megállapítására két szavazat ellené- 
ben öt szavazat kívántatik meg, ha pedig ez hiányzik, azon 
vélemény fogíidtatík el, mely a büntetés alkalmazása tekinteté- 
ben a legkedvezőbb. 

Az ítélet ellen úgy a közvádló, mint az elitélt csakis sem- 
miségi panaszszal élhetnek. 

ao6 



A felülvizsgáló törvényszék azonban az ügy érdemében 
nem határoz, s csak megsemmisítési jogkörrel bir, ha az első- 
fokú bíróság illetéktelen volt, vagy az előírt alakszerűségeket be 
nem tartotta, ha továbbá nem a törvényben előírt büntetés 
alkalmaztatott, vagy ha törvényben megjelölt eseteken kívül 
büntetés mondatott ki ; mindamellett határozathozatal előtt a 
védőt még egyszer meghallgatja. 

Az ítélet végrehajtását — halál esetét kivéve — késleltetni 
nem lehet ugyan, a büntetés felének kiállása után azonban a 
fogságban lévő elitéltnek az intézeti igazgató javaslatára meg- 
kegj'elmezhetö. 

Háború idején külön bíróságok, úgynevezett prévotés-ek 
működnek, és pedig mint egyes bírák. 

ítéleteik végérvényesek, nem felebbezhetők, tehát nyom- 
ban végrehajtandók. 

Illetékességük kiterjed úgy a franczia, mint az ellen- 
séges területen működő egj'énekre, a hadsereget kisérő sze- 
mélyekre, a szolgákra, markotányosokra, kereskedők, mosó- 
nők stb.-re. 

Ugyancsak ők ítélnek a hadi foglyok fölött is, ha ezek a 
tiszti rangon alól állanak, valamint szintén az ő feladatukat 
képezi úgy az ország, mint az elfoglalt területek lakossá- 
gát a háborús időben felmerülő rablások és fosztogatásoktól 
megóvni. 

A franczia hadseregnél fennálló becsületbiróságok ösmer- 
tetéaét, mint jelen értekezletem keretén kívül esőt, e helyt 
mellőzöm. 



S ezzel a bajor katonai büntető jog ismertetésére térek át. 

Midőn Bajorország i8()6-ban királysággá lett avatva, kato- 
nai büntető törvenykönyve a codex criminalis carolinan ala- 
pult, a melyet a választó fejedelmek is elfogadtak volt Chur- 
pfalzische Kriegsartikel czím alatt, a mely ott 1779-ben lett 
kihirdetve. 

A Carolina 181 3-ban lett hatályon kívül helyezve királyi 

rendelettel, 8 ezzel egjben a katonaság a polgári büntető bíró- 
ságok hatáskörének vettetett alá. 

Ugj-anakkor szintén királyi rendelettel bizottság küldetett 
ki a katonai büntető törvénykönyv és eljárás reformálása czéljá- 
ból javaslat kidolgozására. 

A két javaslat 1816- s illetve 1817-ben lett bemutatva a 
kormánynak, mely külön szakbizottságot küldött ki a két javas- 
lat megvizsgálására. 

Ezen bizottság még az évben befejezte munkálatait, a nél- 
kül azonban, hogy munkálata elfogadtatott volna, minélfogva 
az addigi törvény rendeletileg módosíttatott, s ez érvényben 
tartatott egész 1856-ig, amidőn új törvény alkottatott a szóbeli- 
ség és nyilvánosság behozatalával. 

Ezen törvény értelmében csakis a vétségek (Vergehens- 
fálle) bocsáttattak egy nagyobb hadbizottság (grössere Kriegs- 
commission) ítélkezése alá, a büntettek fölötti ítélkezés azonban 
a hadtörvényszékek illetékességébe utaltatott ; ha pedig tisztek 
ügyei jöttek elbírálás alá, ez esetben azokra az illetékességi jof^ 
csakis a híidtörvényszékeket illette meg, honnan felülvizsgálat 
végett a tábornok-hadbirósághoz tétettek át. 

Egy 1848-ban hozott törvény aztán a polgári büntető bíró- 
ságoknál az esküdtszéki intézményt hozván be, ezt a bajor kép- 
viselőháznak egy tekintélyes része a katonai bíróságoknál is 
életbeléptetni kívánta. 

A mozgalom ez irányban 1863-ban új irányt vett, a meny- 
nyiben az czéloztatott, hogy a katonáknak a polgári bün- 
tető törvénybe ütköző cselekményei szintén a polgári bün- 
tető bíróság által ítéltessenek el. Ezen czélzat a kormány 
részéről nem talált ugyan visszhangra, maga a mozgalom 
azonban egy új katonai büntető törvénykönyv alapját vetette 
meg a polgári büntető törvénykönyvvel való összhangba hoza- 
tallal. 

Az új törvénykönj'v javaslata 1869. év elején terjesztetett 
a bajor országgyűlés elé, a mely azt elvben el is fogadta, s ez 
volt a ma is érvényben levő bajor katonai büntető törvény- 
könyv szülője, a mely 1869 ápríl 29-én lépett életbe, majd ezt a 
német egység megvalósulása után az 1872. évi áprilisi és szep- 
temberi törvények követték. 

Ezen három törvény intézkedéBei szerint a katonai bíró- 
ságok hatásköre a hadsereg minden egyes tagjára kiterjed 
úgy vétség, mint bűntett esetén, kivéve a katonai hivatalno- 
kokat, kik béke idején a polgári töiTények illetékessége alatt 
hagyattak meg. 

A biróság szervezetét s az eljárást illetőleg, a melyet Pap 
Kálmán m. kir. honvéd örnagy-hadbiró kiváló szakismerettel 
terjedelmesen ír le, csupán azt kívánom megemlíteni, mint 
modernebb és jellemző vonást, hogy bizonyos esetekben 
még a katonai személyek fölött is — ha ugyanazon idő- 
ben a vádlottat közönséges bűntett és katonai vétség ter- 
heli — az eljárásra a polgári biróság illetékes, valamint 
az esetben is, a midőn oly katonai személyek bűnrészesek, a 
kiknek egjike polgári, másika pedig katonai bíróságok illeté- 
kessége alatt áll^ ha a katonai hatóság a saját illetékességéről 
lemond. 

Az Ítélkező bíróságot esküdtszékek alkotják, vádlott védőt 
választhat, bűntett esetében hivatalból rendelendő ki a védő, a 
ki közönséges bűntetteknél csak jogtudós, katonaiaknál pedig 
tiszt vagj' katonai hivatalnok is lehet. Szóval úgy az alsó, mint 
a felső katonai bíróságok eljárásában a védelemre kellő súly 
van fektetve, s a védő polgári egj'én is lehet. 



Az olasz katonai büntető törvénykönyv, mint maga az olasz 
egység is, az újabb kor alkotása lévén, magán hordja ezen kor 
reformtörekvéseinek bélyegét. 

Az előbbi apró olasz államocskák mindenike külön katonai 
büntető töiTénynyel bírt. 

Említésre méltóbb ezek közül a sardiniai törvény, mely 
állítólag a tizenötödik századból ered, a midőn a savoyai ma- 
resallok «i Maresciallí di 8avoia» igazságszolgáltatási hatásköre 
nem csupán a katonák bűncselekményeire, de azok polgáii 
ügj'eire is kiteljed t. 

Ezen igazságszolgáltatásban később egyen főbb katonai 

egjéniségek is seo[édkeztek a maresallokiiak, s igy alakultak az- 
tán a hadtön^ény székek (cousigli di guerras). 

A marsalok hatásköre 15Gá ben a tábomok-hadbiróra 
(auditore genei*ale della milizia e genti da guerra) lett átru- 
házva, 158:2-ben pedig ug;v'anazon hatáskör a vidéken elszórt 
csapatokra nézve a tábomok-hadbiró helyetteseire szállt át, kik 
ez idötöl kezdve egyszerűen auditoroknak neveztettek. 

Ezek feladata volt a vizsgálat uiegejtése, jelentéstétel a 
had törvényszékhez, vagjís az ügy előterjesztése, a szavazatok 
összeszedése s az itélet megszerkesztése, melyre nézve a tábor- 
nok-hadbiró döntött. 

Később az Ítélkezési jog átszállott ezen auditorokra ki- 
sebb ügyekben, de az Ítéletek maguk a tábornok-hadbirósághoz 
megfelebbezhetökké váltak. 

18:2:2-ben lépett életbe az úgj'nevezett «deditto penale mi- 
litare» katonai büntető törvénykönyv, mely a katonai bűntette- 
ket és vétségeket vegyes törvényszéknek vetette alá. 

Rövid tizennyolcz évi időköz után aztán ezt Károly Albert 
király uralma alatt 18iO-ben a «codice penale militare per gli 
stati di Sardegna» követte, melj' a jelenlegi katonai büntető tör- 
vények legkitünőbbike, s a melyről maga Damianitsch is diesé- 
rőleg emlékezik meg. 

Ez képezi alapját a ma érvényben levő olasz katonai bün- 
tető törvénynek is. 

Ezen tör\'ény alapeszméjét képezte az előbbi törvény elveit 
csakis azon irány és terjedelemben tartani meg, a melyben és a 
mennyiben ez a kor kívánalmaival összeegyeztethető. 

Ezen törvényt 1 850 októberben a büntető eljárást módosító 
újabb törvény követte, mely a territoriális állandó hadtörvény- 
székeket honosította meg és szervezte, a vizsgálatok vezetésével 
erre hivatott vizsgálubinikat bízott meg, a táboni ok -hail bírósá- 
goknál pedig az «avvocato generálé » és «avvocato fiscali mih- 
tari» intézményét hozta be oly szerep- és hatásköiTcl, mint az 
államügyészeké. 

E töi-vény csekély módosítással Victor Emánuel 18G1. évi 
trónra léptéig s illetve Velencze 18GG-diki elvételéig érvényben 
maradt. 

A további reformálás szüksége mindinkább előtérbe lépett. 

a mi aztán az 1869 november 28-dikán életbe léptetett ceodice 
penale per Tesercito del regno d'Italia» czímti törvénjniyel 
csakhamar be is következett, a mely mai napig is érvényben 
van s úgy háború, mint béke idejére egyöntetű intézkedéseket 
tartalmaz. 

Pap Kálmán örnagy-hadbiró úr ezen törvény rendelkezé- 
seit is bö részletezéssel ösniertetvén, lentebb kifejtendő oknál 
fogva csupán annak kiválóbb mozzanatait vélem e helyt szüksé- 
gesnek röviden említésbe hozni. 

Szembeötlő ug3"anÍ8, hogy valamint a bajor törvénynél, ép 
úgy, de sőt az olasz törvény értelmében a polgári igazságszolgál- 
tatás részére még nagyobb beavatkozási s illetve Ítélkezési jog 
biztosíttatik, a mennyiben a katonai büntető bíróság részére 
csupán a szorosan vett katonai bűncselekmények fölötti ítélke- 
zés joga lett fentartva. 

Tény másrészt, hogy a katonák még a tényleges szolgálat 
eltelte után is a katonai bíróságok által ítéltetnek el ; de csak 
azon esetben, ha a l)íín cselekmények a katonai rend ellen ii*á- 
nyulvák és még a tényleges szolgálat alatt követtettek el ; 
viszont más közönséges bűncselekmények (csalás, lopás, sikkasz- 
tás stb.) fölött még a katonaság ellenében is a katonai büntető 
bíróság csak az esetben bir illetékességgel, ha maga ezen bűn- 
cselekmény valakinek katonai állására, katonai tárgyakra vagj- 
a katonai szolgálatra vonatkozik. 

Minden egyéb esetben, kivéve az egyidejüleges katonai és 
polgári bűncselekmény esetét, melyre nézve a polgári törvény 
legfeljebb egy évi fogságot, a katonai meg öt évi börtönt rendel 
legalább, a polgári bíróság ítél. 

A vádat katonai iigj-ész, a védelmet pedig a vádlott által 
választott védő vezeti, kit az eljárás folyamán s még a 
felsőbb törvényszéknél is semmisség terhe alatt az utolsó szó 
illet meg. 

Az ítélet ellen, ép úgy mint a bajor eljárásban, csakis sem- 
misségi panasznak van helye. 

A katonai és polgári bíróság közötti összeütközés esetén a 
polgári bíróság illetékes. 

A tárgA'alás szóbeli és nyilvános. Egyik kimagasló és jel- 
lemző alapvonása az olasz katonai büntető igazságszolgáltatás- 
sá 

nak az is, bog}' a liómáhan székelő katonai legfőbb büntető 
biróság birái között öt polgári biró is ülés- és szavazati joggal 
bír, a mit a jogszolgáltatás biztonsága szempontjából nagyon is 
méltányolnunk kell. 



Oroszországban úgy a katonai, mint a polgári büntető 
biróságok egész Nikolájevics Alexis ezár idejéig közösek voltak. 
Csak Nag}^ Péter czár alatt különittettek el eg^ymástól a német 
és svéd minta szerint, bár ezen országok katonai büntető tör- 
vényei mögött messze maradt még azután is az orosz katonai 
büntető igazságszolgáltatás. 

Ezen időleges állapot I. Miklós czár uralkodásáig folytató- 
dott, a ki a katonai büntető codex megalkotását és a katonai 
büntető biróságok szei-vesebb átalakítását rendelte el, életbe- 
léptetvén aztán a hadtestek, hadosztályok és ezredek törvény- 
székeit, a melyeknek Ítéletei nem voltak feltétlenül felebbezhe- 
tők, mert az át- és felülvizsgálat végrehajtás előtt a katonai 
főparancsnokok és tábornoki hadbiróság feladatához tartozott- 

A katonai szabályzatok és rendeletek újabb revisiója 
1 859-ben ismét elrendeltetvén, ezen munkálat 18()9-ig tartott, a 
midőn az befejeztetvén, életbeléptetett. A munkálat két főrészre 
oszlott fel, s névleg a katonai büntető törvény és eljárásra, és a 
feg}'elmi szabályzatra. 

1879-ben a büntető eljárás újra módosítva lett, s ez ma- 
radt érvénj'ben az 1 883. és 1 884. évben kelt határozmányokkal 
kiegészítve még a mai jiapig is. 

A katonai büntető jog főbb elvei és az eljárás lényegesebb 
momentumai a következők : 

A katonaság a katonai büntető biróság hatásköre alá 
csak tényleges szolgálati ideje ahitt tartozik akár katonai, 
akár pedig közönséges bűntények miatt, kivéve a rendőri kihá- 
gásokat. 

Ug>'ancsak a katonák a katonai bűncselekmény jellegé- 
vel nem biró sajtóvétségek miatt még tényleges szolgálatuk 
ideje alatt sem tartoznak a katonai törvényszék illetékes- 



sége alá. 

A tartalékosok, a közigazgatáHÍ teendőket végező katonai 
vagy rendőri személyek, a fegyveres eröliöz tartozó polgári és 
igazságszolgáltatási tisztviselők csak hivatásszerű kötelmeik 
teljesítésének elmulasztása vagy a katonai feg;velem megsértése 
miatt vonhatók katonai büntető törvényszék elé ; közönséges 
bűncselekményekért azonban a polgári bíróságok által itélen- 
dők el. 

A katonai és polgári személyek által a katonai rend ellen 
közösen elkövetett bűncselekmények a katonai töiTényszék által, 
de a polgári személyre nézve a polgári törvények alkalmazása 
mellett büntettetnek meg. 

Az eljárás szóbeli és nyilvános, erkölcsbe ütköző esetek tár- 
g^'alását kivéve, a midőn azonban mégis a vádlott rokonai és 
hozzátartozói a tárgyaláson jelen lehetnek. 

A vádló tisztét katonai egyén tölti be. 

Vádlott — de csakis a területi hadtörvényszék előtti véde- 
lemre — védőt szabadon választhat akár a helybeli ügyvédek, 
akár pedig a hadtörvényszékhez próbaszolgálatra alkalmazott 
és a megkívántató képzettséggel bíró hadbírójárulnokok közül. 

Az ezred-hadtörvényszéknél, melynek büntetési jogköre 
csak a legénység úg^^eire s négy hónapot tál nem haladó üg^^ekre 
terjed, külön védő választásának helye nincsen. 

A vádat képviselő katonai ügyész mellé jogvégzett, joggj^a- 
korlatot teljesített hat járulnok van alkalmazva. 

A területi hadtör\'ényszék elnöke és a vizsgáló bírák szin- 
tén jogvégzettek. 

Nem hagyhatom megemlítetlenül, hogy az orosz katonai 
büntető törvény és eljárás elsajátítására a szentpétervári egj'e- 
temen külön tanszék van rendszeresítve, a minek észszerű pél- 
dáját más európai államok is méltán követhetnék. 

Gzélszerűnek, sőt elmulaszthatlannak vélném tehát, ha a ná- 
lunk is szóban forgó revisiót is megelőzőleg a katonai büntető 
jog és eljárás a budapesti és osztrák egyetemeken is tanulmány 
tárgyává tétetnék s erre külön tanszék állíttatnék fel, s az e tan- 
folyamon való részvétel a tisztikar s különösen a tényleges szol- 
gálatban tovább is megmaradni kívánó önkényteseknek lehetővé 
tétetnék, mi által maga a katonai igazsíígszolgáltatás is nyerne ; 
de ezen kívül ugyanezen tantárgy úgj' a budapesti Ludovika-, 

mint a bécsújhelyi ca. és kir. katonai akadémiákon is elöa<Íandó 
lenne, a minek azon üdvös hatása mutatkoznék már a közel jö- 
vőben, hogy tisztjeink szakképzett birákká és ügyészekké vál- 
nának s nem fogadnák ol vakon a hadbiráknak sokszor nem 
épen elfogulatlan és nem minden ellenszenvtől mentes nézetét, 
s ekként az első fokú Ítéletek felsőbb fokú megváltoztatásának 
vagy megsemmisítésének is eleje vétetnék. 

Az orosz katonai büntető törvény és eljárásnak még más 
fig}^elemre méltó momentumai is vannak, a mit különben mi 
feltételezni sem mernénk. 

A felsőbb katonai biróság ugyanis az alsó fokú Ítéletet 
rendszerint a vádlott újabb meghallgatása nélkül bírálja felül. 

Ha azonban a vádlott a felsőbb bíróság előtt személyesen 
is védekezni kíván, ez tőle meg nem tagadható, s előadott kérel- 
mére vádlott a felső biróság elé elővezettetik, hol alkalma nyilik 
védveit újabban és hosszabb megfontolás után okadatoltabban 
előterjeszteni s azok figyelembe vételét kérni. 

Valóban csodálatos szabadelvű intézmény s még hozzá ép 
Oroszországban, ha való, a miben kétkedni nem áll jogomban, 
hogy a törvény ezen rendelkezése alkalmazást is nyer. 

Egy másik jelentős mozzanat továbbá a legfelsőbb bíróság- 
nak azon joga, hogj' elvi kérdésekben irányadóul szolgáló dönt- 
vények meghozatalának hatáskörével bír, s a midőn ily eset fel- 
merül, ez a hadügyminiszternek jelentetik be, kinek rendeletére 
a döntvények a legfelsőbb törvényszék összes tagjaínak részvéte 
és zárt ajtók mellett folytatott kimerítő tanácskozás után ho- 
zatnak meg, s egyben a hadügj^miniszterhez terjesztetnek be, ki 
azokat megerősítés végett a czárnak terjeszti elő, s a czári meg- 
erősítés után ugyancsak teljes tanácsülésben nyilvánosan hir- 
dettetnek ki. 



Fentebb vázoltam néhány vonásban Európának néhány 
államában a katonai büntető jog terén felmerült reformtörek- 
véseket 8 azok eredményét. 

Eme eljárásomban kizárólag azon czél lebegett előttem, 
hogy alkalmat nyújtsak párhuzamba állítani azon államok kato- 

nai büntető jogával a mindnyájunk által ösmert osztrák katonai 
büntető jogot, a melynek a jelen alakbani tartfaatlanságáról már 
az előadottak után s minden további commentálás nélkül, azt 
hiszem, mindenki meg van győződve. 

Az imént elősorolt államok büntető jogának futólagos 
ösmertetése után nem vélek csalódni, ha constatálom magam is, 
hogy a fentebb elősorolt és nagy részben nálunk is helyt fogható 
egyes üdvös intézmények recipiálása elől már ki nem térhetünk 
s a reformnak tovább késnie már nem is lehet mert csakis 
ennek bekövetkeztével fog megszűnni a bizonytalanság és tapo- 
gatózás, de meg a közvélemény felháborodása és gyűlölködése 
is oly esetekkel szemben, a melyeknél a mostani hadbiró tájé- 
kozatlanul tépelődik az elavult ósdi szabályzatok chaosában, az 
Ítélet pedig túlzottan sújt, vagy érdemetlenül felment. 



Még csak az iránji; kívánom főbb vonalaiban megérinteni, 
a melyben a revisiónak szerény nézetem szerint haladnia kell. 

Mindenek előtt megállapítandó lenne : 

1-ször hogy az állampolgár fölött, ha az katona is, csupán 
katonai tényleges szolgálatban léte alatt, vagy még azután is 
bizonyos időre szintén ítélkezési jogkörrel bir-e a katonai tör- 
vényszék ? 

í2-szor hogy a katona mint olyan fölött mely esetekben gya- 
korolhatja azon törvénj'szék ítélkezési jogát? 

3-szor katonai jellegű és közönséges bünténynyel terhelt 
katonai személy fölött a polgári, vagy pedig a katonai bíróság 
lehet hívatva ítélkezni? 

4-szer mikor szűnik meg a katonai személy fölött a katonai 
bíróság hatásköre ? s mikor kezdődik ugjanazon személy fölött a 
polgári bíróságé ? 

5-ször kikből és hogyan állítandó fel a hadtörvényszék és 
ennek személyzete ? 

6-HZor a vádhatóságot és védelmet, valamint a bírói tisztet 
kinek és mily előképzettség mellett van joga betölteni? 

7-8zer vádlott választhat- e szabadon védőt minden esetben? 

8-szor nem volna-e czélszerű a katonai büntető bíróság egy 
részét a polgári bíróság tagjai sorából is megalakítani ? 

9-szer a felső bíróságok jogköre és szervezete miként volna 
legüdvösebben szabályozandó ? 

tO-szer a fentebbi pontozatoktól mennyiben lehet vagy kell 
eltérnünk háborús időben ? 

De ezeken kívül még sok egyéb más sérelem is orvoslandó 
lenne. 

A katonai büntető jog és eljárás keletkezése és fejlődésére 
visszatekintve, azt találjuk, hogy a tárg;y^alások már a régi ró- 
maiaknál is nyilvánosak voltak, s így is maradtak azok mind- 
addig, a míg a canonjog sötét befolyása alá nem került a jopc 
ezen ága is, mert ez időtől kezdve e téren is a titkos eljárás ho- 
nosult meg, mi csak a tizennyolczadik század végén kezdett 
megszűnni, teljesen azonban máig sem szűnt meg. 

A franczia forradalom teremtette meg újra a nyilvánossá- 
got, a mit a többi államok később szintén visszaállítottak, a 
mennyiben a jelen század második felében eszközölt reformok- 
nál a nyilvánosság elveit engedték érvényesülni annál is inkább, 
minthogy számot vetettek a polgári büntető eljárásban is 
üdvösnek és szükségesnek mutatkozott nyilvánossággal, a mely 
legbiztosabb és legtermészetesebb ellenőrzője és meggátlója az 
esetleges visszaéléseknek vagy túlzásnak. 

A katonai körök a nyilvánosság behozatala ellen nagyob- 
bára a fegyelem meglazulásával érvelnek, a mit azonban már 
maga Damianitsch, a kitűnő katonai hadbü-ó is találóan czáfol 
meg következő szavaival : «Díe hie und da laut gewordene Ein- 
wendung, dass durch das öflfentlíche Verfahren die Disciplin 
leíde, ist eine hohle Phrase ; denn ín dem Heere, wo Vertrauen 
zu den Vorgesetzten, Vertrauen zu den Kriegsgerichten herrscht, 
ist die Disciplin nicht gelockert.» 

Sőt a nyilvánosság behozatala másrészt még a bűntények 
számát is megapasztaná s a hadtörvényszékek iránt a közbiza- 
lom is fokozódnék. 

Sajnos jelenség gyanánt constatálom tehát, hogy a szövet- 
ségben álló két nagj' hatalom, Ausztria- Magyarország és Porosz- 
ország azok, a melyek valóban kishitüen zárkóznak el a katonai 
büntető igazságszolgáltatás terén a nyilvánosság behozatalától 

akkor, a midőn az európai többi államok ezt csaknem kivétel 
nélkül mind elfogadták. 

Hogy nálunk e részben a 60-as években, vagyis a szabad- 
ságharczot követő 1 S évi időköz alatt mi mozgalom sem indult 
meg, az akkori helyzetben találja természetes magvarázatát, a 
későbbi 5 — 10 év pedig az alkotmány visszaállítása után roha- 
mos egymásutánban beállott egj^éb elodázhatlan polgári és köz- 
gazdasági szervezkedésnek tudható be. 

Hogy azonban a törvényhozás a közel múlt évtizedben a 
katonai büntető igazságszolgáltatás intézményét újjá alkotni 
elmulasztotta, megbocsáthatlan mulasztást képez. 

Németoi-Hzágban már rég sürgetik a revisiót. Talán elég lesz 
e részben Berner, a híres criminn listának 1869-ben megjelent 
következő czimü : «Kritik des Entwurfes eines ötrafgesetzbuches 
für den norddeutschen Bund» munkájára utalnom, a melynek 
elején ekként nyilatkozik : wDass der Norddeuische Keichstag mit 
der eiligen Vemllgemeinigung der Preussisehen Militairstrafge- 
setze, die weit mehr als das bürgerliche Strafgesetzbuch einer 
lieform bedurften, eine moralische Eroberung in Deutschland 
gemacht hátte, so ist der hierin enthaltene Vorwurf, insofern er 
sich auf den Militar-Strafprocess bezieht, als unbegriindct wohl 
nicht zurükzuweisen.w 

Különben Németországban még jóval a német egj'ség meg- 
teremtése előtt Friccius tábomok-liadbiió 1848-ban megjelent 
munkájában a katonai büntető törvény és eljárást illetőleg a 
nyilvánosság és szóbeliség elveire alapított javaslatot készített, 
mely azonban el nem fogadtatott, sőt ő maga talán épen ilyetén 
reformtörekvése iránti tekintetből nyugdíjazva is lett. 

Utóda, Fleck tábornok, egy más javaslat készítésével bíza- 
tott meg. 

Jellemző Fleck munkálatára nézve, hogy ő dr. Hilse tanár- 
nak 1868-ban kifejtett theoriáját javaslatában gyakorlatilag 
szándékozott érvényre juttatni a modernebb büntető jogtudo- 
mány azon elveinek felhasználásával, a melyek főkép a fran- 
cziáknál érvényesültek, a mennyiben a katonai bíróság társas 
jellegű és kizárólag katonai személyekből áll, a védő kivételével. 

Hogj' ezen szervezet elöny-e, vagy sem, egyelőre határozot- 
tan meg nem állapítható ; mert még mindig kérdéses annak 

hosszabb tapasztalatokon nyugvó majdani begj^özése, ha vájjon 
helyes-e, hogy ezen talán nem is mindenkor elfogulatlan biró- 
ság a saját különleges szempontjából Ítélkezzék az élet, szabad- 
ság és becsület, mint legfőbb javak fölött. 

Kiválóan emelendő ki a javaslat előnyére az, hog}' benne a 
katonai büntető eljárás — a mennyire ezt a katonai tekintetek 
lehetővé teszik — a polgári büntető jog elveihez alkalmaz- 
kodik. 

A bajor katonai büntető jog ezen elveket még teljesebb 
mérvben terjesztette ki, mert az esküdtszéki intézményt hozta 
be, a mivel azonban még sem lehetett elegendő biztosítékot el- 
érni helyes Ítéletek meghozatalára. Különben úgy a franczia, 
mint a bajor törvény a fegyelmi esetekre megtartotta a felső - 
bírósági intézményt. 

A katonai büntető jog reformálásánál szerény nézetem sze- 
rint a polgári büntető jog alapelveinek elfogadása mellett a leg- 
főbb figyelem illeti meg a közvetlenség, szóbeliség és nyilvános- 
ság érvényre emelését, valamint a vád és a védelem megfelelő 
szervezését úgy az alsó, mint a felső bíróságoknál is, mert csak 
közvetlenség és teljesen kifejtett szabad bizonyítás és védelem 
mellett lehetnek maguk a bírák is lelkiösmeretökkel teljesen 
megnjnigtatva a hozott ítélet helyessége tekintetében, és mert 
ezen kellékek képezik legnagyobb garantiáját a teljes jogbizton- 
ságnak. 

Az elavult inquisitorius eljárással s a titkolózással minden 
esetre szakítani kell, valamint a katonai különleges felfogás is 
lehetőleg összhangba hozandó a polgári felfogással, hazánk tör- 
vényei és alkotmányával, a mennyiben a katonai nézet szerint 
megtorlandónak vélt nem minden cselekmény képez valóban 
megfen3átendő vétséget vagy büntettet, és mert a katonai bün- 
tető jog sem állhat hazai törvényeinkkel ellentétben. 

Viszont végül komoly figyelemre méltatandó volna az is, 
ha vájjon nem foghatna-e helyt a katonai büntető törvény ke- 
retében bizonyos esetekben és némely körülmények között az 
ítélet végrehajtásának feltételes felfüggesztése is a büntetlen 
előéletüekkel szemben. 

Ezek képezik főbb vonásokban és általánosságban azon 
irányt, a melyben nálunk a katonai büntető törvény és eljárás- 

nak reformáltatnía kell, s ha jelen értekezésem rövid keretében 
a részletekre bővebben ki nem terjeszkedhettem és az akadémi- 
kus hosszabb fejtegetésekbe nem bocsátkozhattam, szolgáljon 
mentségemül az, hogy előbb az alapelvek iránt kell tisztába 
jönnünk, valamint az, hogy jelen értekezésemmel egjnáttal csak 
a megindult reform-mozgalom iránti érdeklődést kivántam to- 
vábbra is biztosítani. (Éljenzés,) 

